Flieknuus: Als oor Jurassic World: Fallen Kingdom | Huisgenoot
Chris Pratt in 'n toneel uit die jongste fliek in die gewilde Jurassic Park-reeks.
Die intrige in die vyfde fliek in die Jurassic Park-reeks ontvou vier jaar nadat die Jurassic World-temapark vernietig is deur dinosourusse, wat uit aanhouding ontsnap en amok gemaak het. Die dino's moet nou self in die oerwoude van die eiland Isla Nublar oorleef.
Toe die eiland se vulkaan dreig om uit te bars, begin die oudsoldaat en Velociraptor-kenner Owen (Pratt) en die temapark se gewese bedryfsbestuurder Claire (Howard) 'n veldtog om die oorblywende dinosourusse te red voor hulle uitsterf.